Atklāta konkursa

**„Kompleksi risinājumi siltumnīcefekta gāzu emisiju samazināšanai Skrundas vidusskolā”**

Id.Nr.SNP/2014/19/KPFI

**Jautājumi un atbildes**

1. **Jautājums:**

Ja pretendentam ir pieredze, saskaņā ar nolikuma 3.2.1 punktu, publisku ēku būvniecībā, bet CO2 emisijas samazinājums ir sasniegts objektos, kas nav publiskas būves, vai pielikumā Nr.12 norādītajā tabulā uzrādot objektus, kas nav publiskas būves un ir sasniegts CO2 emisijas samazinājums, vai tiks izpildītas 3.2.1 punkta prasības?

**Atbilde (05.09.2014.):**

Iepirkuma „Kompleksi risinājumi siltumnīcefekta gāzu emisijas samazināšanai Skrundas vidusskolā” identifikācijas Nr. SNP 2014/19/KPFI nolikuma 3.2.1 punkts nosaka, ka ” Piegādātāja vadošajiem darbiniekiem, speciālistiem piecos iepriekšējos gados (2009., 2010., 2011., 2012., 2013 un 2014.gadā līdz piedāvājumu iesniegšanas termiņa beigām) ir jābūt galvenā būvuzņēmēja vai apakšuzņēmēja pieredzei vismaz 3 (trīs) publisku ēku\* būvniecībā (darbi pabeigti, objekts nodots ekspluatācijā). Vismaz divās no šajā punktā atbilstošajām ēkām visā būvdarbu izpildes laikā netika pārtraukta ēkas paredzētās funkcijas veikšana.

\**Ar publiskām ēkām Iepirkuma procedūras nolikuma izpratnē tiek saprastas tikai tādas ēkas, kuras atbilst Ministru kabineta 2008.gada 21.jūlija noteikumos Nr. 567 „Noteikumi par Latvijas būvnormatīvu LBN 208-08 “Publiskas ēkas un būves”” noteiktajām prasībām publiskām ēkām.*

Papildus pretendentam ir jābūt pieredzei objektā, kur veikti ēkas energoefektivitātes paaugstināšanas darbi un saskaņā ar sertificēta energoaudita pārskatā norādīto tiek sasniegts CO2 emisijas samazinājums, kas nav mazāks par 100 000 kgCO2/gadā. CO2 emisijas samazinājumu aprēķina no ēkas CO2 emisijas apjoma pirms energoefektivitātes pasākumu veikšanas, atņemot ēkas CO2 emisijas apjomu pēc energoefektivitātes pasākumu veikšanas.”

Līdz ar to nolikuma prasība - papildus pretendentam ir jābūt pieredzei objektā, kur veikti ēkas energoefektivitātes paaugstināšanas darbi un saskaņā ar sertificēta energoaudita pārskatā norādīto tiek sasniegts CO2 emisijas samazinājums, kas ir ne mazāks kā 100 000 kgCO2/gadā. CO2 emisijas samazinājumu aprēķina no ēkas CO2 emisijas apjoma pirms energoefektivitātes pasākumu veikšanas, atņemot ēkas CO2 emisijas apjomu pēc energoefektivitātes pasākumu veikšanas, attiecas uz objektu, kur veikti ēkas energoefektivitātes paaugstināšanas darbi, kas jāsaprot tā plašākā nozīmē, t.i., ne tikai publiskas ēkas, bet jebkuras ēkas.

1. **Jautājums:** Paskaidrojuma rakstā minēts **siltināts skurstenis D350/450mm**, tāmes formā minēts **Izolēts dūmvads D25/350mm**, siltummezgla iekārtu principiālā izvietojuma lapas SM-2 rasējumā var redzēt, ka ir abi šo diametru dūmvadi. Jautājums - vai šinī gadījumā mainīsies šī tāmes pozīcija?

**Atbilde (11.09.2014.):** Izolētais dūmvads D25/350mm paredzēts pieslēguma pie skursteņa izveidei (Lapa SM-2). Paredzēts izmantot esošo siltināto katla telpas skursteni, izveidojot jaunus pieslēgumus. Tāmes pozīcija paliek nemainīga.

1. **Jautājums:** Vai nav jādemontē esošie apkures katli?

**Atbilde (11.09.2014.):** Jā (skatīt paskaidrojuma rakstā).

Iepirkumam pievienotajā dokumentācijā neatradu jauno vai esošo katlu telpu, kurā tiks izbūvēti jaunie apkures katli (ir redzams plānā, kurā ir iezīmēti vecie malkas apkures katli).

1. **Jautājums:** Ja granulu apkures katli jāmontē plānā redzamajā katlu telpā, tad kur ir jāmontē jumta lūkas 1.2x1.2m 2gb un vai dūmvads (8m) nebūs par īsu?

**Atbilde (11.09.2014.):** Pretendentam ir pienākums apsekot objektu dabā, esošā katlu telpa atrodas piebūvē pie sporta zāles, kurā paredzēta esošo katlu nomaiņa pret jauniem, kā arī ierobežotā griestu augstuma dēļ nepieciešams savietotajā jumtā izbūvēt lūkas katlu apkalpošanai vajadzības gadījumā no augšas.